rejauldu/bengali-wikipedia huggingface dataset:
কাই লুকাস হাভের্ৎস (; জন্ম: ১১ জুন ১৯৯৯; কাই হাভের্ৎস নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।  ২০১৪ সালে, হাভের্ৎস জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জার্মানির বয়সভিত্তিক দলের হয়ে খেলার পর, তিনি ২০১৮ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১৩ ম্যাচে ৩টি গোল করেছেন।  ব্যক্তিগতভাবে, হাভের্ৎস বেশ কিছু পুরস্কার জয়লাভ করেছেন, যার মধ্যে ২০১৯ সালে টানা ২ মাস বুন্দেসলিগা মাসের সেরা খেলোয়াড়ের পুরস্কার জয় অন্যতম।   প্রারম্ভিক জীবন  কাই লুকাস হাভের্ৎস ১৯৯৯ সালের ১১ই জুন তারিখে জার্মানির আখেনে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ                     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:জার্মান পুরুষ ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:নর্ডরাইন-ভেস্টফালেনের ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:ওলন্দাজ বংশোদ্ভূত জার্মান ব্যক্তি বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:জার্মান প্রবাসী পুরুষ ফুটবলার
রাখালবুরুজ ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।  মহাভারতের অংশ হিসেবে রাখালবুরুজের ইতিহাস অতি প্রাচীনতম। বিরাট রাজার ৬০ হাজারের বেশি গাভী ছিলো, সেই গাভীগুলোকে ঘাস খাওয়ানোর জন্য এবং ঘাস কাঁটার রাখালেরা এখানে আসতো। রাখালদের পদচারণা থেকেই এই এলাকার নামকরণ হয় প্রথমে রাখালপুর। তাঁরপর রাখালেরা গরু, মহিষ চরাতে এসে খেলার জন্য একটি উচুঁ স্থান বা ঢিবি তৈরী করেন যা দেখতে বুরুজের মত ছিল। রাখালদের ব্যবহৃত এই বুরুজ থেকেই এই গ্রামের নাম হয় রাখালবুরুজ ও পরবর্তীতে এই গ্রামের নামানুসারে এই ইউনিয়নের নামকরণ করা হয় রাখালবুরুজ ইউনিয়ন। http://rakhalburujup.gaibandha.gov.bd/site/page/b6da2819-18fd-11e7-9461  প্রশাসনিক এলাকা  ১. দরগাপাড়া ২. খামারপাড়া ৩. কামারপাড়া ৪. কাজীপাড়া ৫. কাজীরচক ৬. সরকারপাড়া ৭. ফকিরপাড়া  ৮. মিয়াপাড়া  ৯. চকমাকড়া ১০. চাঁদপুর ১১. অভিরামপুর ১২. লোনতলা ১৩. ধর্মপুর ১৪. কাজলা ১৫. কৃষ্ণপুর ১৬. পারসোনাইডাঙ্গা ১৭. পলাশবাড়ী ১৮. মাদারদহ ১৯. হরিনাথপুর ২০. বিশপুকুর ২১. জগন্নাথপুর ২২. পচারিয়া  শিক্ষা প্রতিষ্ঠান  সরকারী প্রাথমিক বিদ্যালয়: ০৯ টি বে-সরকারী প্রাথমিক বিদ্যালয়: ০৮ টি উচ্চ বিদ্যালয়: ০৭ টি মাদ্রাসা - ০৩ টি। কলেজ: ১ টি। http://rakhalburujup.gaibandha.gov.bd/site/page/3f1103d3-18fd-11e7-9461  দর্শনীয় স্থান বড়দহ ব্রিজ ত্রিমহনী ব্রিজ আমতলী বাজার পীরপল বাজার  হাট-বাজার ০১। আমতলি বাজার ০২। ধর্মপুর বাজার ০৩। পীরপল বাজার ০৪। ঘিডাঙ্গা হাট ০৫। নতুন বাজার ০৬। মাঠের বাজার   তথ্যসূত্র
প্রতুলচন্দ্র গাঙ্গুলী (জন্ম ১৬ এপ্রিল ১৮৯৪ - মৃত্যু ৫ জুলাই ১৯৫৭) ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন বিশিষ্ট বিপ্লবী ছিলেন।  প্রাথমিক জীবন নারায়ণগঞ্জের চাঁদপুরের নিকটবর্তী চালতাবাড়ি গ্রামে প্রতুলচন্দ্র গাঙ্গুলী মাতুলালয়ে জন্মগ্রহণ করেন। ছাত্র জীবনে নারায়ণগঞ্জ শাখায় অনুশীলন সমিতিতে বিপ্লবীজীবন  শুরু করেন। নিষ্ঠা এবং কর্ম তৎপরতার জোরে নেতারূপে সুপ্রতিষ্ঠিত হন। ১৯০৮-০৯ সালে বিপ্লবী প্রয়াসকে ব্যাপক করবার জন্য তিনি গৃহত্যাগ করেন।  বিপ্লবী কর্মজীবন ঢাকা শাখার অনুশীলন সমিতির প্রধান সংগঠক পুলিন বিহারি দাসকে গ্রেপ্তারের পর প্রতুলচন্দ্র গাঙ্গুলী এবং ত্রৈলোক্যনাথ চক্রবর্তী অনুশীলন সমিতির দায়িত্ব গ্রহণ করেন এবং সমিতি পুনর্গঠিত করেন। ১৯১৪ সালে বরিশাল ষড়যন্ত্র মামলায় তাঁর বিচার হয় এবং তাঁকে দশ বছর দ্বীপান্তর কারাদন্ডে দণ্ডিত করা হয়েছিল, যদিও এর আগে তাকে মুক্তি দেওয়া হয়েছিল এবং ১৯২৪ সালে পুনরায় গ্রেপ্তার হন। প্রতুল ঢাকা জেলা কংগ্রেস কমিটি, বেঙ্গল কংগ্রেস কমিটি এবং অল ইন্ডিয়া কংগ্রেস কমিটির সভাপতি হন। ১৯২৯ সালে ঢাকা শহর থেকে বেঙ্গল বিধানসভায় নির্বাচিত হন। ১৯৩০ সালে রাজশাহীতে বেঙ্গল প্রাদেশিক কংগ্রেস সন্মলনে সভাপতিত্ব করেন এবং পুনরায় গ্রেপ্তার হয়ে বিনাবিচারে ১৯৩৮ সাল পর্যন্ত আটক থাকেন। ১৯৩৯ সালে পূর্ববঙ্গ মিউনিসিপ্যাল নির্বাচন কেন্দ্র থেকে এম.এল.এ নির্বাচিত হন। সুভাষচন্দ্র বসুর সঙ্গে জেলে অনশন করে স্বাস্থ্য ভঙ্গ হওয়ায় সুভাষচন্দ্র বসুর সঙ্গে মুক্তি পান। এরপর সুভাষচন্দ্রের অন্তধ্যানের সঙ্গে সঙ্গে পুনরায় গ্রেপ্তার হয়ে ১৯৪৬ সাল পর্যন্ত বিভিন্ন জেলে আটক থাকেন। ১৯৪৭ সালে দেশভাগের পর তিনি কলকাতায় বসবাস করেন এবং ১৯৫৭ সালে তাঁর মৃত্যু হয়।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৯২,   তথ্যসূত্র  বিষয়শ্রেণী:১৮৯৪-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:অনুশীলন সমিতি বিষয়শ্রেণী:নারায়ণগঞ্জ জেলা বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি হিন্দু বিষয়শ্রেণী:১৮৮৪-এ জন্ম বিষয়শ্রেণী:পশ্চিমবঙ্গের ভারতীয় স্বাধীনতা কর্মী
অর্চনা শর্মা, বা ঐশিকা শর্মা, একজন ভারতীয় অভিনেত্রী এবং মডেল। উনি কলিউড (তামিল), টলিউড (তেলুগু) ও মলিউডের (মালয়ালম) চলচ্চিত্রে অভিনয় করেন। ২০০৯ সালের তোঝিতে উনি প্রথম অভিনয় করেন। ২০১১ সালের শান্তি আপ্পুরাম নিত্য-তেও উনি কাজ করেন। বর্তমানে আইএসবিআর চেন্নাইতে উনি এমবিএ করছেন।  শান্তি আপ্পুরাম নিত্য-তে ওনার আকর্ষণীয় অভিনয়ের জন্য প্রচুর দর্শক ওনার ভক্ত হয়ে পরে।   পেশা  অর্চনার পরিবার বিহারের বাসিন্দা। বেঙ্গালুরুতে ওনার জন্ম হয় এবং চেন্নাই আসবার পূর্বে উনি মুম্বাইতে বসবাস করেন। অভিনেত্রী হওয়ার পূর্বে উনি মডেলিং করতেন। উনি চল্লিশের অধিক বিজ্ঞাপনে কাজ করেছেন, যেমন চেন্নাই এবং কেরালাতে ফ্রান্সিস আলুক্কাস জুয়েলারি এন্ড টেক্সটাইলস্‌, আরএমকেভি, ইউনিভারসেল মোবাইল, সিটি ইউনিয়ন ব্যাংক এবং পিজিয়ন কুকার।  অর্চনা মার্শাল আর্টে প্রশিক্ষিত এবং ব্লাক বেল্ট অর্জন করেছেন। উনি একজন প্রশিক্ষিত ভরতনাট্যম শিল্পী।  পরিচালক এলাঙ্গো লক্ষণন এর তামিল ছায়াছবি তোঝি তে অর্চনা শর্মা প্রথম অভিনেত্রী রূপে আত্মপ্রকাশ করেন। শান্তি আপ্পুরাম নিত্য চলচ্চিত্রে উনি শারীরিকভাবে আকর্ষণীয় চরিত্রে অভিনয় করেন। পরবর্তীকালে উনি এস. এ. চন্দ্রশেখরের ভেলুতু কাট্টু  ও জয় আকাশের অত্তিগাই ছায়াছবিতে অভিনয় করেন। আর. পি. পটনায়িক এর ফ্রেন্ডস বুক চলচ্চিত্রের মাধ্যমে উনি তেলুগু সিনেমাতে পা রাখেন।সেকন্ড ইনিংস ওনার প্রথম মালয়ালম ছায়াছবি। উনি পার্বতী মারিয়া কলম্বাস নামক একটি চরিত্রে অভিনয় করেন যে মনু মাধব বলে একজনের প্রেমে পড়ে। মনু মাধবের চরিত্রে অভিনয় করেন রাজীব পিল্লাই। পিরমাদেতে একটি গানের দৃশ্যগ্রহণের সময় উনি এবং ওনার সহশিল্পী রাজীব পিল্লাই পাহাড় থেকে প্রায় পড়ে যাচ্ছিলেন।   চলচ্চিত্রের তালিকা   সাল  চলচ্চিত্র  ভূমিকা  ভাষা  মন্তব্য ২০০৯  তোঝি  সারন্য  তামিল  দ্বারকা রূপে২০১০  পুঝাল  রীতা  তামিল   ভেলুতু কাট্টু  জননী  তামিল  ২০১১  অমসভেনি   তামিল  শান্তি আপ্পুরাম নিত্য  শান্তি  তামিল  ওত্তিগাই  নাজারাত  তামিল  রামনাথপুরম   তামিল ২০১২  নিশ্চলা   তেলুগু  ফ্রেন্ডস বুক  নিত্য  তেলুগু   ম্যাঙ্গো   তেলুগু ২০১৩  সেকন্ড ইনিংস  পার্বতী মারিয়া কলম্বাস  মালয়ালম    তথ্যসূত্র   বিষয়শ্রেণী:ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:বেঙ্গালুরুর অভিনেত্রী বিষয়শ্রেণী:মালয়ালম চলচ্চিত্র অভিনেত্রী
এ. রাজেন্দ্রন: (জন্ম: ১ জুন ১৯৫৭) মোটা রাজেন্দ্রন বা নান কাদাভুল রাজেন্দ্রন নামে কৃতিত্বপ্রাপ্ত, একজন ভারতীয় স্টান্ট ডাবল এবং কমেডিয়ান অভিনেতা প্রধানত তামিল সিনেমায় কাজ করেন। এছাড়াও তিনি বহু হিন্দি সিনেমায় ও কাজ করেছেন। তিনি ২০০৩ সালে তামিল চলচ্চিত্র পিথামাগান দিয়ে আত্মপ্রকাশ করেন এবং তখন থেকে ৫০০ টিরও বেশি দক্ষিণ ভারতীয় চলচ্চিত্রে স্টান্ট ডাবল হিসেবে কাজ করেছেন। তিনি নান কাদাভুল (২০০৯)-এ খলনায়কের ভূমিকায় অভিনয় করেছিলেন এবং বেশ কয়েকটি তামিল চলচ্চিত্রে খলনায়ক এবং পরবর্তীতে হাস্যকর সহায়ক চরিত্রে অভিনয় চালিয়ে গেছেন।  তিনি তার রুক্ষ কণ্ঠস্বর এবং অ্যালোপেসিয়া ইউনিভার্সালিসের জন্য বিখ্যাত, যা তিনি দাবি করেন যে একটি স্টান্ট সিকোয়েন্সের সময় শিল্প বর্জ্যের সংস্পর্শে আসার ফলাফল।    কর্মজীবন  রাজেন্দ্রন তার ফিল্ম কেরিয়ার শুরু করেছিলেন স্টান্ট ডাবল হিসাবে কাজ করে শতাধিক দক্ষিণ ভারতীয় ছবিতে বেশিরভাগ তামিল ছবিতে। তিনি পিথামাগান (২০০৩) চলচ্চিত্রে একটি ছোট কিন্তু উল্লেখযোগ্য ভূমিকা পালন করেন এবং নান কাদাভুল (২০০৯) চলচ্চিত্রে খলনায়ক হিসেবে তার পূর্ণাঙ্গ অভিষেক ঘটে। একজন নিষ্ঠুর নেতা হিসেবে তার অভিনয় যিনি ভিক্ষুকদের অত্যাচার করেন তিনি সমালোচকদের প্রশংসা কুড়িয়েছেন এবং একজন সমালোচক উল্লেখ করেছেন যে তিনি "ভয়ঙ্কর এবং ঘৃণ্য''। বস এঙ্গিরা ভাস্করন (২০১০) ছবিতে তার খলনায়ক কমেডি ভূমিকার পরে, তিনি বলেছেন যে তাকে একই ধরনের ভূমিকায় টাইপকাস্ট করা হয়েছিল। থিরুদান পুলিশ (২০১৪) তে নারীদের পোশাক পরিধানকারী একজন খুনি হিসেবে তার উপস্থিতি সমালোচকদের দ্বারা "চূড়ান্ত শোস্টিলার এবং তার ইতোমধ্যে জনপ্রিয় লেডি মেকওভার এটিকে বড় সময় ধরে" বলে প্রশংসা করেছিল। ২০১৫ সালে তার প্রথম রিলিজ ছিল ডার্লিং, যেখানে তিনি ঘোস্টবাস্টার ঘোস্ট গোপাল ভার্মার চরিত্রে উপস্থিত হয়েছিলেন। টাইমস অফ ইন্ডিয়া লিখেছে, "তার টাক মাথা, পাতলা ফিগার এবং স্যান্ডপেপার ভয়েস তাকে খলনায়ক এবং হাস্যকর উভয় ভূমিকার জন্যই কার্যকর করে তোলে তবে তার চরিত্রের চিৎকার এবং শিস থেকে এটি স্পষ্ট যে তিনি একজন কমেডিয়ান হিসাবে অনেক বেশি প্রভাব ফেলেছেন"। তার বছরের দ্বিতীয় রিলিজ ছিল ইভানুকু থানিলা গ্যান্ডাম (২০১৫), যেখানে তিনি একজন খুনি হিসেবে আবির্ভূত হন। মুক্তির আগে, চলচ্চিত্রের প্রচারমূলক ভিডিওগুলিতে রাজেন্দ্রনের উপস্থিতি একটি ইতিবাচক প্রতিক্রিয়া পেয়েছিল। ছবিটি নেতিবাচক পর্যালোচনায় মুক্তি পায়, যদিও রাজেন্দ্রনের অভিনয় সমালোচকদের দ্বারা প্রশংসিত হয়েছিল, যাদের মধ্যে একজন উল্লেখ করেছিলেন যে "ফিল্মটি রাজেন্দ্রনের অন্তর্গত কারণ তিনি তার ট্রেডমার্ক সংলাপ ডেলিভারি দিয়ে বেরিয়ে আসেন.... এবং পুরো চলচ্চিত্রটি সেরা একটি চরিএ বহন করেন।   তথ্যসূএ   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল কৌতুকাভিনয়শিল্পী বিষয়শ্রেণী:তামিল চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় কৌতুকাভিনেতা
এস্তা এ আ নসসা পাত্রিয়া বেম আমাদা (পর্তুগিজ: "Esta é a Nossa Pátria Bem Amada", বাংলা: এইটি আমাদের প্রিয়তম দেশ) গিনি-বিসাউর জাতীয় সঙ্গীত। এর কথা দিয়েছেন "আমিল্কার কেব্রাল" এবং সুর দিয়েছেন "Xiao He"। এইটি ১৯৭৪ সালে স্বাধীনতার ওপর একে অবলম্বন করা হয়েছিল।www.nationalanthems.info   গানের কথা এবং অনুবাদ  পর্তুগিজ ভাষায় গানের কথা   ইংরেজি ভাষায়  বাংলা অনুবাদপ্রথম স্তবকSol, suor e o verde e mar, Séculos de dor e esperança: Esta é a terra dos nossos avós! Fruto das nossas mãos, Da flôr do nosso sangue: Esta é a nossa pátria amada.Sun, sweat, verdure, and sea, Centuries of pain and hope; This is the land of our ancestors. Fruit of our hands, Of the flower of our blood: This is our beloved country.সূর্য, ঘাম, সবুজ, এবং সাগর, বেদনা এবং আশার শতক; এইটি আমাদের পূর্বপুরুষদে ভূমি। আমাদের হাতের ফল, আমাদের রক্তের ফুল: এইটি আমাদের প্রিয়তম দেশ। গায়কদলViva a pátria gloriosa! Floriu nos céus a bandeira da luta. Avante, contra o jugo estrangeiro! Nós vamos construir Na pátria immortal A paz e o progresso! Nós vamos construir Na pátria imortal A paz e o progresso! paz e o progresso!Long live our glorious country! The banner of our struggle Has fluttered in the skies. Forward, against the foreign yoke! We are going to build Peace and progress In our immortal country! Peace and progress In our immortal country!. . . . . . . . .দ্বিতীয় স্তবকRamos do mesmo tronco, Olhos na mesma luz: Esta é a força da nossa união! Cantem o mar e a terra A madrugada e o sol Que a nossa luta fecundou.Branches of the same trunk, Eyes in the same light; This is the force of our unity! The sea and the land, The dawn and the sun are singing That our struggle has borne fruit!. . . . . .গায়কদল   তথ্যসূত্র    বহিঃসংযোগ   MIDI File   বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
মধুসূদন ঘোষ (১৯৩৮ - ১৮ আগস্ট ২০১৭) ছিলেন পশ্চিমবঙ্গের একজন ভারতীয় রাজনীতিবিদ। তিনি ২০১৬ সালের পশ্চিমবঙ্গ বিধানসভা নির্বাচনে ভরতপুর থেকে ভারতীয় জাতীয় কংগ্রেসের সদস্য হিসেবে বিধানসভার সদস্য নির্বাচিত হন।   তথ্যসূত্র   বিষয়শ্রেণী:ভারতে ক্যান্সারে মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:২০১৭-এ মৃত্যু বিষয়শ্রেণী:১৯৩৮-এ জন্ম বিষয়শ্রেণী:উত্তর চব্বিশ পরগনা জেলার ব্যক্তি
থাম্ব ওসবার্ট পিকে, প্রথম ভিসকাউন্ট ইংলেবি, পিসি (৩০ ডিসেম্বর ১৮৯৭ - ১১ অক্টোবর ১৯৬৬) ছিলেন একজন ব্রিটিশ কনজারভেটিভ পার্টির রাজনীতিবিদ। তিনি ১৯৫১ থেকে ১৯৫৫ সাল পর্যন্ত জাতীয় বীমা মন্ত্রী এবং তারপর পেনশন এবং জাতীয় বীমা মন্ত্রী হিসাবে দায়িত্ব পালন করেন।   তথ্যসূত্র       বহিঃসংযোগ      বিষয়শ্রেণী:ইডেন সরকারের মন্ত্রী, ১৯৫৫-১৯৫৭ বিষয়শ্রেণী:তৃতীয় চার্চিল সরকারের মন্ত্রী, ১৯৫১-১৯৫৫ বিষয়শ্রেণী:চেম্বারলিন শান্তিকালীন সরকারের মন্ত্রী, ১৯৩৭-১৯৩৯ বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:চার্চিল তত্ত্বাবধায়ক সরকারের মন্ত্রী, ১৯৪৫ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:ইংরেজ ব্যারিস্টার বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:১৯৬৬-এ মৃত্যু বিষয়শ্রেণী:১৮৯৭-এ জন্ম বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
এনএক্সটি হিটওয়েভ একটি পেশাদার কুস্তি টেলিভিশন বিশেষ অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে;https://prowrestling.net/site/2023/08/22/nxt-tv-results-8-22-moores-review-of-heatwave-with-carmelo-hayes-vs-wes-lee-for-the-nxt-title-rhea-ripley-and-dominik-mysterio-vs-dragon-lee-and-lyra-valkyria-nathan-frazer-vs-noam-dar/ এটি মূলত ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটির বিশেষ পর্ব হিসেবে সরাসরি সম্প্রচার করা হয়েছে। এটি এনএক্সটি হিটওয়েভ কালানুক্রমিকের অধীনে প্রচারিত দ্বিতীয় এবং সামগ্রিকভাবে হিটওয়েভ কালানুক্রমিকের অধীনে প্রচারিত নবম অনুষ্ঠান ছিল। এই অনুষ্ঠানটি ২০২৩ সালের ২২শে আগস্ট তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে।  এই অনুষ্ঠানে সর্বমোট পাঁচটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে কারমেলো হেইস এনএক্সটি চ্যাম্পিয়নশিপ ম্যাচে ওয়েস লিকে পরাজিত করেছে। অন্যান্য শীর্ষস্থানীয় ম্যাচে, নোয়াম দার ব্রিটিশ রাউন্ড রুলস ম্যাচে নাথান ফ্রেজারকে এবং মিক্সড ট্যাগ টিম ম্যাচে লাইরা ভালকিরিয়া ও ড্রাগন লি দ্য জাজমেন্ট ডেকে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটি এবং ব্র্যান্ডের পরিপূরক সরাসরি ধারাবাহিক সম্প্রচার অনুষ্ঠান লেভেল আপে প্রদর্শন করা হয়েছে।   পটভূমি  এনএক্সটি হিটওয়েভ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই অথবা আগস্ট মাসে অনুষ্ঠিত হয়। হিটওয়েভ মূলত এক্সট্রিম চ্যাম্পিয়নশিপ রেসলিং (ইসিডাব্লিউ) দ্বারা প্রযোজিত একটি পেশাদার কুস্তি অনুষ্ঠানের নাম ছিল, যা ১৯৯৪ থেকে ২০০০ সাল পর্যন্ত প্রতি বছর অনুষ্ঠিত হয়েছিল। ১৯৯৭ সালের অনুষ্ঠানটি ছিল একটি ইন্টারনেট প্রতি-দর্শনে-পরিশোধ (আইপিপিভি), অতঃপর ১৯৯৮ থেকে ২০০০ সাল পর্যন্ত হিটওয়েভ ঐতিহ্যবাহী প্রতি-দর্শনে-পরিশোধ (পিপিভি) হিসেবে প্রচারিত হয়েছিল। ইসিডাব্লিউ ২০০১ সালে বিলুপ্ত হওয়ার পর ডাব্লিউডাব্লিউই ২০০৩ সালে ইসিডাব্লিউর সকল সম্পদ অর্জন করে। এই অনুষ্ঠানের নামটি ডাব্লিউডাব্লিউইর গ্রীষ্মের সময়সূচীকে ইঙ্গিত করে। অতঃপর ২০২২ সালে, ডাব্লিউডাব্লিউই এনএক্সটির একটি টেলিভিশন বিশেষ পর্ব হিসেবে হিটওয়েভকে পুনরুজ্জীবিত করে একটি অনুষ্ঠান আয়োজন করে। ২০২২ সালের ১৬ই আগস্ট তারিখে প্রথমবারের মতো এনএক্সটি হিটওয়েভ অনুষ্ঠিত হয়েছে।  ২০২৩ সালের এই অনুষ্ঠানটি এনএক্সটি হিটওয়েভ কালানুক্রমিকের দ্বিতীয় অনুষ্ঠান ছিল, যা ২২শে আগস্ট তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটির বিশেষ পর্ব হিসেবে মার্কিন যুক্তরাষ্ট্রে ইউএসএ নেটওয়ার্কে সরাসরি সম্প্রচার করা হয়েছে।   তথ্যসূত্র    বহিঃসংযোগ      ২০২৩ ডাব্লিউডাব্লিউই এনএক্সটি এনএক্সটি হিটওয়েভ এনএক্সটি হিটওয়েভ বিষয়শ্রেণী:আগস্ট ২০২৩-এ মার্কিন যুক্তরাষ্ট্রে ঘটনা বিষয়শ্রেণী:২০২৩-এ ফ্লোরিডা বিষয়শ্রেণী:ফ্লোরিডায় ঘটনা বিষয়শ্রেণী:অরল্যান্ডো, ফ্লোরিডায় পেশাদার কুস্তি
জাহের থান () হলো একটি ক্ষুদ্র পরিসর বনভূমি যা ভারত ও বাংলাদেশ, নেপাল ও ভূটানে বসবাসরত সাঁওতাল, ভূমিজ, পাহাড়িয়া ও বেদিয়া জনজাতির প্রধান ধর্মীয় উপাসনাস্থল। এটি জাহের আয়োর (জাহের এরা) বাসস্থান হিসেবে বিবেচিত এবং সারনা ধরম ও সারি ধরম অনুসারীদের কাছে অত্যন্ত পবিত্র স্থান।  পূজা পদ্ধতি ও উৎসব জাহের থানের পূজা পরিচালনা করেন গ্রামীণ পুরোহিত, যাঁদের সাঁওতালদের মধ্যে নায়কে, ভূমিজদের মধ্যে লায়া বা দেউরি এবং মুণ্ডাদের মধ্যে পাহান বলা হয়। পূজার প্রধান উপকরণ হিসেবে হাঁড়িয়া (চালের মদ), সিঁদুর, তেল, লবণ এবং চাল-ডাল ব্যবহার করা হয়। পূজায় বাদামী মুরগি বা লাল ছাগল বলি দেওয়ার প্রথা রয়েছে এবং পবিত্র শাল ফুল দেবতাদের চরণে অর্পণ করা হয়।  জাহের থানকে কেন্দ্র করে সাঁওতালদের দুটি প্রধান উৎসব পালিত হয়: বাহা পরব: ফাল্গুন বা চৈত্র মাসে অনুষ্ঠিত এটি সাঁওতালদের দ্বিতীয় বৃহত্তম এবং সবচেয়ে পবিত্র ধর্মীয় উৎসব। এই ফুল উৎসবে প্রকৃতির সাথে মানুষের মিলনকে উদযাপন করা হয়। সোহরায়: পৌষ বা কার্তিক মাসে পালিত এটি সাঁওতালদের সবচেয়ে বড় উৎসব। ফসল তোলার পর দেবতাদের প্রতি কৃতজ্ঞতা জানাতে পাঁচ দিন ধরে এই উৎসব চলে।  দেবদেবী জাহের থান কোনো একজন দেবতার বাসস্থান নয়, বরং এটি একটি দৈব পরিবার বা দেবমণ্ডলীর আবাস, যেখানে বিভিন্ন বঙ্গা বা আত্মা একসঙ্গে বাস করেন। এঁদের প্রত্যেকের নির্দিষ্ট দায়িত্ব ও ভূমিকা রয়েছে, যা গ্রামের সার্বিক কল্যাণ নিশ্চিত করে। জাহের থানের প্রধান দেবদেবীরা হলেন:  জাহের আয়ো: তিনি জাহের থানের প্রধান দেবী। সাঁওতালি ভাষায় তার নামের অর্থ "জীবনদাত্রী মা"। তিনি উর্বরতা, সমৃদ্ধি এবং গ্রামের সার্বিক কল্যাণের দেবী হিসেবে পূজিত হন। গ্রামবাসীরা তার কাছে সুস্বাস্থ্য, ভালো ফসল এবং পরিবারের মঙ্গলের জন্য প্রার্থনা করেন।  মারাং বুরু: মারাং বুরু () হলেন সাঁওতাল, ভূমিজ, হো ও মুন্ডা জনজাতির সর্বোচ্চ দেবতা। তিনি জাহের আয়োর স্বামী এবং পাহাড় ও বনের অধিপতি হিসেবে পূজিত হন। যেকোনো সামাজিক বিবাদে বা গুরুত্বপূর্ণ সিদ্ধান্তে তার নামেই ন্যায়বিচার চাওয়া হয়। তার পূজায় সাধারণত সাদা রঙের মুরগি বা ছাগল উৎসর্গ করা হয়।  মঁড়েক-তুরুইক: মঁড়েক-তুরুইক () নামে পরিচিত এই দেবতারা হলেন সম্মিলিত আত্মা, যারা সাঁওতালদের আদি পূর্বপুরুষ পিলচু হাড়াম ও পিলচু বুড়হির সন্তান। এরা হলেন গ্রামের সীমানা এবং মানুষের স্বাস্থ্যের রক্ষক। বিভিন্ন রোগ, মহামারী এবং অশুভ শক্তির হাত থেকে গ্রামকে রক্ষা করার দায়িত্ব তাদের ওপর ন্যস্ত।  অন্যান্য: এই প্রধান দেবদেবী ছাড়াও জাহের থানে আরও অনেক বঙ্গার বাস, যেমন গোসাই এরা এবং পারগানা বঙ্গা। গোসাই এরা হলেন একজন গুরুত্বপূর্ণ নারী আত্মা, যিনি জাহের থানের সীমানার মধ্যে নির্দিষ্ট দায়িত্ব পালন করেন। অন্যদিকে, পারগানা বঙ্গা হলেন একজন আঞ্চলিক দেবতা, যিনি একটি নির্দিষ্ট গ্রাম ছাড়াও বৃহত্তর অঞ্চলের (পারগানা) দেখভাল করেন।  বর্তমান পরিস্থিতি ও সমস্যা নগরায়ণ, শিল্পায়ন এবং খনন কার্যক্রমের ফলে অনেক জাহের থানের অস্তিত্ব সংকটের মুখে। ভূমি বেদখলের কারণেও এই পবিত্র স্থানগুলির আয়তন কমে আসছে। তবে আশার কথা হলো, পশ্চিমবঙ্গ সরকার বেশ কিছু জাহের থানকে সরকারি পাট্টা প্রদান করেছে এবং ২০২০ সালে বাংলাদেশে প্রথম সরকারি অর্থায়নে একটি জাহের থান নির্মাণ করা হয়েছে।  আরও দেখুন মারাং বুরু জাহের আয়ো  তথ্যসূত্র  বিষয়শ্রেণী:সাঁওতাল বিষয়শ্রেণী:সাঁওতাল দেবদেবী বিষয়শ্রেণী:সাঁওতাল উৎসব বিষয়শ্রেণী:পশ্চিমবঙ্গের লোকসংস্কৃতি
হেব্বুলি (বাংলা: শক্তিশালী হিংস্র বাঘ) হলো ২০১৭ সালে মুক্তি পাওয়া, ভারতীয় কন্নড় ভাষার থ্রিলার অ্যাকশন চলচ্চিত্র। এটি পরিচালনা করেন এস. কৃষ্ণা। চলচ্চিত্রটির শ্রেষ্ঠাংশে অভিনয় করেন কিচ্চা সুদীপ, ভি. রবিচন্দ্রন, অমলা পল প্রমুখ  চলচ্চিত্রটি প্রযোজনা করেন এস আর ভি প্রোডাকশন। ভারতের বেঙ্গালুরু, হায়দ্রাবাদ, জম্মু-কাশ্মীর এবং আইসল্যান্ডেও "হেব্বুলি" চলচ্চিত্রের শ্যুটিং হয়। চলচ্চিত্রটি ২৩শে ফেব্রুয়ারি ২০১৭ সালে মুক্তি পায়।  কাহিনী সংক্ষেপ  "হেবূলি" চলচ্চিত্রের গল্প শুরু হয় ক্যাপ্টেন রামের (সুদীপ) উদ্ধার অভিযানের মাধ্যমে। যেখানে ৩ জন ডাক্তার, যাদের মধ্যে ডাঃ নন্দীনিও ছিলো। নন্দীনি রামের প্রেমে পড়ে, কিন্তু সে তাকে বলতে পারছিলো না। এক রাতে রামের কাছে চিঠি এলো তার ভাই আইএএস (IAS) অফিসার সত্য মুর্তি (রবীচন্দ্রন) মারা গেছেন। তখন সে ব্যাঙ্গালুর চলে আসে এবং তার ভাই কীভাবে মারা গেছে তার তদন্ত করে। পুলিশরা তার ভাই আত্মহত্যা করেছে বললেও রাম তা বিশ্বাস করতে পারছে না, সে মনে করে তার ভাইকে হত্যা করা হয়েছে। একপর্যায়ে রাম তার ভাইয়ের খুনীদের হত্যা করে এর প্রতিশোধ নেয় এবং এর মধ্যে দিয়ে গল্পের পরিসমাপ্তি ঘটে। কুশীলব   সুদীপ - রাম চরিত্রে (একজন প্যারা কমান্ডো অফিসার)  ভি. রবীচন্দ্রন  - সত্য মুর্তি, একজন আইএএস অফিসার ও রামের ভাই  অমালা পল - ডাঃ নন্দীনি  কবির দুহান সিং - কবির  পি. রবি শঙ্কর - আরাশিকেরে আনজানাপ্পা   রবি কিষাণ - আমরুথ সাহ  রবি কেইল - প্রধান অফিসার মুরালি মোহন  অভিনাশ - এসিপি প্রথাপ  চিক্কান্না - সুন্দ্রা  কল্যণী - অনুরাধা সত্য মুর্তি (সত্য মুর্তির স্ত্রী)  সঞ্জীব সরোবর - স্কুল শিক্ষক  মুক্তি  হেবূলি চলচ্চিত্রটি ২৩শে ফেব্রুয়ারি ২০১৭ সালে ভারতের ৫০০টি স্ক্রিনে মুক্তি পায়, যেটি কন্নড ভাষার চলচ্চিত্রের  সবচেয়ে বড় চলচ্চিত্র মুক্তি।  সাউন্ডট্র্যাক   হেবূলি চলচ্চিত্রের গানসমূহ স্কোর এবং কম্পোজ করেন অর্জুন জনিয়া। গানের অডিও অফিসিয়ালি মুক্তি পায় ২৫শে নভেম্বর ২০১৬ সালে।  তথ্যসূত্র  বহিঃসংযোগ     বিষয়শ্রেণী:২০১৭-এর চলচ্চিত্র বিষয়শ্রেণী:কন্নড় ভাষার চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র বিষয়শ্রেণী:আইসল্যান্ডে ধারণকৃত চলচ্চিত্র বিষয়শ্রেণী:২০১০-এর দশকের কন্নড় ভাষার চলচ্চিত্র বিষয়শ্রেণী:২০১৭-এর অ্যাকশন থ্রিলার চলচ্চিত্র বিষয়শ্রেণী:হিমাচল প্রদেশে ধারণকৃত চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:রামোজি ফিল্ম সিটিতে ধারণকৃত চলচ্চিত্র বিষয়শ্রেণী:সুইজারল্যান্ডে ধারণকৃত চলচ্চিত্র
বিবিসি থার্ড প্রোগ্রাম হল বিবিসির তৃতীয় আন্তর্জাতিক বেতার সম্প্রচার সার্ভিস। এটি ১৯৪৬ সালে প্রতিষ্ঠিত হয় এবং পরবর্তীতে ১৯৭০ সালে বিবিসি বেতার ৩ নামে পরিচিতি লাভ করে।  বিবিসি রেডিও থ্রি এর অনুষ্ঠানমালার মধ্যে রয়েছে ইউরোপীয় শাস্ত্রীয় সঙ্গীত, অপেরা, জ্যাজ, বিশ্ব সঙ্গীত, নাটক, সাংস্কৃতিক অনুষ্ঠান, ইত্যাদি।Statements of Programme Policy Radio 3 Programme Policy 2008/2009 , BBC website। ব্রিটিশ সুরকার ও গীতিকারেরা নতুন সঙ্গীতের জন্য এই বেতারকেন্দ্রটিকে বিশ্বের সবচেয়ে গুরুত্বপূর্ণ বেতারকেন্দ্র হিসাবে গন্য করেন।  220px|right| thumb| রেডিও থ্রি লোগো ২০০৯ সালে রেডিও থ্রি সনি রেডিও একাডেমির যুক্তরাজ্যের স্টেশন অফ দ্য ইয়ার গোল্ড অ্যাওয়ার্ড লাভ করে।</ref>   তথ্যসূত্র   বিষয়শ্রেণী:বিবিসি বিষয়শ্রেণী:যুক্তরাজ্যের রেডিও স্টেশন
গজশাস্ত্র () হল হাতির উপর ভারতীয় সংক্ষিপ্ত গ্রন্থ যা খ্রিস্টপূর্ব ৬ষ্ঠ-৫ম শতাব্দীতে পলকপ্যকে আরোপিত করা হয়েছে।  বিবরণ রাজা রোমপদ (লোমপদ) এর রাজত্বকালে অঙ্গ মহাজনপদে হাতিদের দ্বারা আবাসস্থল ধ্বংসের কথা উল্লেখ করে। এতে ভারতীয় উপমহাদেশের বর্তমান রাজস্থান, পাঞ্জাব, অন্ধ্র,  গুজরাট, মধ্যপ্রদেশ ইত্যাদি রাজ্য সহ ভারতীয় উপমহাদেশে হাতিদের আবাসস্থল সংক্রান্ত তথ্যও রয়েছে এবং কীভাবে তাদের ধরতে হবে এবং প্রশিক্ষণ দিতে হবে তার বিশদ বিবরণ রয়েছে।  তথ্যসূত্র  বিষয়শ্রেণী:হিন্দু সাহিত্য বিষয়শ্রেণী:প্রাচীন ভারতীয় সাহিত্য বিষয়শ্রেণী:সংস্কৃত সাহিত্য বিষয়শ্রেণী:ভারতীয় অ-কল্পকাহিনী সাহিত্য